CELEX: 32019R1870
Language: hu
Date: 2019-11-07 00:00:00
Title: A Bizottság (EU) 2019/1870 rendelete (2019. november 7.) az 1881/2006/EK rendeletnek az egyes élelmiszerekben előforduló erukasav és hidrogén-cianid felső határértéke tekintetében történő módosításáról (EGT-vonatkozású szöveg)

8.11.2019   
               
               
                  HU
               
               
                  Az Európai Unió Hivatalos Lapja
               
               
                  L 289/37
               
            
         A BIZOTTSÁG (EU) 2019/1870 RENDELETE
         (2019. november 7.)
         az 1881/2006/EK rendeletnek az egyes élelmiszerekben előforduló erukasav és hidrogén-cianid felső határértéke tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
         mivel:
         
                     (1)
                  
                  
                     Az 1881/2006/EK bizottsági rendelet (2) meghatározza az élelmiszerekben előforduló egyes szennyező anyagok – köztük az egyes élelmiszerekben jelen lévő erukasav – felső határértékeit.
                  
               
                     (2)
                  
                  
                     Az Európai Élelmiszerbiztonsági Hatóságnak (EFSA) az élelmiszerláncba bekerülő szennyező anyagokkal foglalkozó tudományos testülete 2016. szeptember 21-én tudományos szakvéleményt fogadott el az élelmiszerekben és takarmányokban előforduló erukasavról (3). Az EFSA az erukasav tekintetében 7 mg/ttk/nap tolerálható napi bevitelt (TDI) állapított meg. A szakvélemény megállapította, hogy az étrendi expozíciós szintek a TDI szintjét meghaladó expozíciónak kitett csecsemők és más gyermekek körében a legmagasabbak. Ez kockázatot jelenthet a nagy erukasav-expozíciónak kitett fiatalok számára.
                  
               
                     (3)
                  
                  
                     Az erukasav növényi olajokban és zsírokban való jelenlétére vonatkozó adatok azt jelzik, hogy a legtöbb növényi olaj és zsír esetében alacsonyabb szintek érhetők el helyes gyakorlatok alkalmazásával, például alacsony erukasav-tartalmú fajták használatával. Ezért helyénvaló a növényi olajok – kivéve a sárgarepceolaj, a mustárolaj és a borágóolaj – felső határértékét a Codex Alimentarius által az alacsony erukasav-tartalmú repceolaj tekintetében meghatározott szintre csökkenteni (4).
                  
               
                     (4)
                  
                  
                     A sárgarepceolaj, a mustárolaj és a borágóolaj esetében bizonyítást nyert, hogy helyes gyakorlatok alkalmazásával nem lehet alacsonyabb szinteket elérni, mivel e fajoknak nincsenek olyan fajtáik, amelyekből kivont növényi olajok erukasav-tartalma alacsonyabb volna az egyéb növényi olajok tekintetében javasolt felső határértéknél. Ezért, és tekintettel arra, hogy ezek az olajok kevésbé jelentősek az emberi expozíció szempontjából, mint más növényi olajok, a sárgarepceolaj, a mustárolaj és a borókaolaj esetében az erukasav felső határértékét célszerű változatlanul hagyni. Ahhoz, hogy ne kelljen egyes tagállamokban kis- és mikrovállalkozásokat bezárni, az illetékes hatóság beleegyezése esetén indokolt emellett a kis mennyiségben, helyben előállított és fogyasztott mustárolajat mentesíteni a felső határérték alkalmazása alól.
                  
               
                     (5)
                  
                  
                     A növényi olajokra és zsírokra megállapított felső határérték az élelmiszer-összetevőként használt növényi olajokra is vonatkozik, ezért a hozzáadott növényi olajokat és zsírokat tartalmazó élelmiszerek vonatkozásában nincs szükség az erukasav felső határértékének megállapítására.
                  
               
                     (6)
                  
                  
                     A mustárra jellemző magas erukasav-koncentráció miatt a mustárfogyasztás jelentős kockázatot jelent az erukasavnak való kitettség tekintetében. Ezért helyénvaló meghatározni a mustárban előforduló erukasav felső határértékét.
                  
               
                     (7)
                  
                  
                     Az (EU) 2016/127 felhatalmazáson alapuló bizottsági rendelet (5) az anyatej-helyettesítő és az anyatej-kiegészítő tápszerek tekintetében megállapította az erukasavra vonatkozó felső határértéket. Az egyértelműség érdekében ezért az anyatej-helyettesítő és az anyatej-kiegészítő tápszerek tekintetében az erukasavra vonatkozóan az 1881/2006/EK bizottsági rendelet által megállapított felső határértéket törölni kell.
                  
               
                     (8)
                  
                  
                     Az (EU) 2017/1237 bizottsági rendelet (6) semmilyen mértékegységet nem határoz meg a hidrogén-cianid felső határértékére vonatkozóan. A jogbiztonság biztosítása érdekében helyénvaló kijavítani ezt a hibát.
                  
               
                     (9)
                  
                  
                     Az 1881/2006/EK rendeletet ezért ennek megfelelően módosítani kell.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1881/2006/EK rendelet melléklete e rendelet I. mellékletének megfelelően módosul.
         
         
            2. cikk
            Az 1881/2006/EK rendelet melléklete e rendelet II. mellékletének megfelelően helyesbítésre kerül.
         
         
            3. cikk
            Az e rendelet mellékletében felsorolt, e rendelet hatálybalépése előtt jogszerűen forgalomba hozott élelmiszerek a minőségmegőrzési vagy a fogyaszthatósági idejük lejártáig forgalomban maradhatnak.
         
         
            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 7-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 37., 1993.2.13., 1. o.
         
         
            (2)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
         
            (3)  The EFSA Journal (2016); 14(11):4593.
         
            (4)  A Codex Alimentarius nevesített nővényi olajokra vonatkozó előírásai (CODEX STAN 210-1999 szabvány).
         
            (5)  A Bizottság (EU) 2016/127 felhatalmazáson alapuló rendelete (2015. szeptember 25.) a 609/2013/EU európai parlamenti és tanácsi rendeletnek az anyatej-helyettesítő és az anyatej-kiegészítő tápszerekre vonatkozó különös összetételi és tájékoztatási követelmények, valamint a csecsemők és kisgyermekek táplálásával kapcsolatos információkra vonatkozó követelmények tekintetében való kiegészítéséről (HL L 25., 2016.2.2., 1. o.).
         
            (6)  A Bizottság (EU) 2017/1237 rendelete (2017. július 7.) az 1881/2006/EK rendeletnek a feldolgozatlan egész, darált, őrölt, zúzott, szeletelt, a piacon a végső fogyasztók számára forgalomba hozott sárgabarackmagban előforduló hidrogén-cianid felső határértéke tekintetében történő módosításáról (HL L 177., 2017.7.8., 36. o.).
      
      
         
            I. melléklet
            Az 1881/2006/EK rendelet mellékletének 8. szakaszában a 8.1. bejegyzés helyébe a következő szöveg lép:
            
                        Élelmiszerek (1)
                        
                     
                     
                        Felső határérték (g/kg)
                     
                  
                        „8.1.
                     
                     
                        
                           Erukasav, ideértve a zsírban kötött erukasavat
                        
                     
                     
                         
                     
                  
                        8.1.1.
                     
                     
                        A végső fogyasztók számára forgalomba hozott vagy élelmiszer-összetevőként való felhasználásra szánt növényi olajok és zsírok, a sárgarepceolaj, a mustárolaj és a borágóolaj kivételével
                     
                     
                        20,0
                     
                  
                        8.1.2.
                     
                     
                        Sárgarepceolaj, mustárolaj (1) és borágóolaj
                     
                     
                        50,0
                     
                  
                        8.1.3.
                     
                     
                        Mustár (ízesítő)
                     
                     
                        35,0
                     
                  
               (1)  Az illetékes hatóság beleegyezése esetén a felső határérték nem vonatkozik a helyben termelt és fogyasztott mustárolajra.”
         
      
      
         
            II. melléklet
            Az 1881/2006/EK rendelet mellékletének 8. szakaszában a 8.3. bejegyzés helyébe a következő szöveg lép:
            
                        Élelmiszerek(1)
                     
                     
                        Felső határérték (mg/kg)
                     
                  
                        „8.3.
                     
                     
                        
                           Hidrogén-cianid, ideértve a cianogén-glikozidokban kötött hidrogén-cianidot
                        
                     
                     
                         
                     
                  
                        8.3.1.
                     
                     
                        A végső fogyasztók számára forgalomba hozott feldolgozatlan egész, őrölt, tört, zúzott, aprított sárgabarackmag  (1)
                            (2)
                        
                     
                     
                        20,0
                     
                  
               (1)  »Feldolgozatlan termékek«: az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletben (HL L 139., 2004.4.30., 1. o.) meghatározottak szerint.
            
               (2)  »Forgalomba hozatal« és »végső fogyasztó«: az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és a tanácsi rendeletben (HL L 31., 2002.2.1., 1. o.) meghatározottak szerint.”